
N-ro 53 


2/1981 Julio 


12a jaro 


Red: Rudolf Burmeister 
V. Firl. Str. 30, DDR-9047 Karl-Marx-Stadt 










Saluton, karaj geamikoj! 

Jen parolas via redaktoro. lom malfrue ĉi-foje mi sukcesis pretigi nian informi- 
lon. Unue mi devis prepari grandan ekspozicion pri Esperanto en la kadro de 
”Tagoj de Kulturligo”, kaj por sama okazo mi preparis aparte filatelan ekspo- 
zajon pri Esperanto. Due mi estis prezidanto de LKK por la "lll-a konferenco de 
Esperantistoj en Kulturligo de GDR”. Tiu konferenco okazis en mia urbo kaj ni 
fondis tie la ”Esperanto Asocion de GDR”. Lige kun tiu konferenco min atendis 
sufiĉe da taskoj. Kaj trie mi partoprenis post konferenco sciencpraktikan espe- 
rantistan simpozion ”1300 jarojn Bulgario”, kiu kompreneble ankaŭ postulis 
preparon. 

Kompreneble sub tiuj kondiĉoj ne eblis okupiĝi pri nia informilo, kaj plie: 
amasiĝis neresponditaj leteroj ĉe mi, kiujn mi nur nun povas respondi. Havu do 
paciencon. 

Kaj nun mi, iom haste, komencas fari nian informilon kaj esperas, ke vi en ĝi 
denove trovos utilajn informojn. Mi devas danki al ĉiuj niaj geamikoj, kiuj per 
siaj informoj helpis, kaj mi petas, ke ankorau pli aktive niaj memborj kunlaboru 
por nia informilo. Tre ofte mankas la detaloj kaj oni alsendas nur la nudajn 
faktojn. Kvankam mi estas amiko de la ”naturistoj" kaj ŝatas nudajn faktojn, mi 
tamen preferas iom da tekstilo ĉirkaŭ tiuj, ĉar tiel la tuto estas pli interesa. 

Niaj novaj stampoj 

Vivu ni en paco! (BRA 33) 

Okaze de la ”Semajno de Internacia Amikeco” la Esperanto-klubo en la brazila 
Sorocaba iniciatis poŝtan stampon, kiu pro ĝia originaleco tre plaĉas al mi. 

La dulingva teksto 

VIVU Nl EN PACO SUB LA SAMA SUNO 
12a SEMANA DA AMIZADE INTERNACIONAL 
ĉirkaŭs kvinpintan sunon kaj kvin brakoparoj formas E-stelon, kies manoj havas 
preĝan pozicion. 

En la stampo plie aperas la datoj 

21 A 27-11-81 kaj la indiko ECT SOROCABA SP 
La al mi sendita koverto portis 30 Crs-pm kaj estis sendita kiel presaĵo aerpoŝte. 
La supre priskribita memoriga stampo nuligas la poŝtmarkon, dum la normala 
poŝta nuliga stampo kun la dato de 23 FEV 81 situas apud la poŝtmarko. 

La Esperantoklubo eldonis memorigan koverton kun la emblemo de la semajno 
de internacia amikeco. Ni kore gratulas niajn brazilajn amikojn pro la simpatia 
stampo! 

GDR 12 e! Leipzig 

La tradicia IFER denove okazis inter 13-15.3.1981 en lafoira urbo Leipzig/GDR. 
Partoprenis cento da lingvo-geamikoj el tri landoj. La viglaj organizantoj sub la 
gvido de s-ano Beau denove iniciatis poŝtan memorigan stampon. Bedaŭrinde 
ĝi aspektas tute same kiel tiuj IFER-stampoj de la antaŭaj jaroj. Tio ne tro al ni 
filatelistoj plaĉas ĉar en niaj ekspozicioj tiuj sambildaj stampoj enuigas la 
vizitantojn kaj eventualaj jurioj kverelas kun ni pro ripeto de motivo, kion oni ne 
”darfas” pro iuj reguloj. 

La stampo portas germanlingvan tekston ESPERANTOTREFFEN kaj la jam 
konatan emblemon IFER 81. 

Por la stampo aperis nova E-pk kun IFER 81-emblemo kaj la teksto Internatio- 
nales /Esperanto Messetreffen/ Leipzig, 13-15.3.1981. 

GDR 13 

Laborista Esperanto Movado 75-jara 

La stampo numero GDR 13 venas el Karl-Marks-Stadt/GDR kaj funkciis de 
16.4.-24.5.1981 en la ĉefpoŝtejo de la urbo. En la stampo estas la germanlingva 
teksto 

75 JAHRE ARBEITER ESPERANTO BEVVEGUNG 
(75 jaroj laborista Esperanto Movado) 

kaj ĝi montras portreton de Ludvvig Renn t kiu estis la unua prezidanto de IAREV 
(Internacia Asocio de Revoluciaj Esperantistaj Verkistoj) kaj fama germana 
poeto-proleta. Li partoprenis la hispanan militon kaj tiu funkciis i.a. kiel staba 
ĉefo de la 11a Internacia Brigado. Laste tre famiĝis liaj esperantaj salutvortoj, 
kiujn li direktis pere de la hispana E-gazeto ”Popola Fronto” al la antifaŝistaj 
esperantistoj en la tuta mondo. 

La stampo aludas pri la fondiĝo de la Internacia Asocio Paco Libereco 1906 en 
Parizo, kies organo "Internacia Socia Revuo” raportis pri la vivo de la laboristoj 
en multaj landoj. 

Kaj jen la detaloj pri kialo de tiu stampo: De 16,4-3.5. en tiu urbo okazis sufiĉe 
atraktiva E-ekspozicio en la sino de granda kulturliga ekspozicio pri diversaj 
ĝiaj sekcioj kiel ekz.: fiŝoj, ranoj, orkideoj, kaktusoj, foto, pm kaj ankaŭ Espe- 
ranto apud aliaj sekcioj. En la ekspozicia halo estis instalita speciala poŝtagen- 
tejo kiu havis du memorigajn poŝtajn stampojn: nian E-stampon kaj duan pri la 
Tagoj de Kulturligo, sed en germana lingvo, sekve tiu ne interesas nin. Laŭ miaj 
konstatoj dum la tuta tempo la poŝtistoj havis violinkan kusenon por la stampi- 
lo. 

Post la 3.5. ambaŭ stampiloj estis uzataj ĝis 24.5. en la stampejo de la ĉefpoŝ- 
tejo, kaj tie oni disponas pri nigraj kusenoj. Tiel naskiĝas diversaj koloroj, kiuj 
ĉagrenigas nin filatelistojn, sed eble nur la super-specialistojn. Tiel ankaŭ 
povas naskiĝi fuŝdatoj, se la poŝtistoj ne zorge ĉiutage korektas la daton. 
Cetere de 22-24.5.1981 en tiu urbo okazis la ”3a Centra Konferenco de la 
Esperantistoj en Kulturligo de GDR M kaj la 200 delegitoj fondis 24.5. la ”Espe- 
ranto-Asocion en Kulturligo”. 

Kiu ĝis ĉi tie legis, nun ekscias, ke aperis E-pk kun la Renn-saluto kaj E-pk kun 
la kongresa emblemo. 

Plie verda memoriga koverto kun tiu emblemo kaj ruĝa memoriga koverto kun 
kongresa insigno. En ambaŭ aperas monumento de Karl Marks, kiu staras apud 
la kongresa centro. 

FRA 46 estas ms 

Niaj francaj geamikoj Legris kaj Amouroux informis pri tiu "meĥanika poŝt- 
stampo” = maŝinstampo, kiu funkciis de la 2a de marto ĝis la pentekosta landa 
kongreso. Daton precizan momente mi ne scias. Tiu stampo diskonigas franc- 
lingve, ke en Perpignan okazas dum pentekosto nacia E-kongreso. 

La tekstoparto de la ms aperas maldekstre, la dekstrajn nuligajn datstampojn m 
trovas en pluraj variajoj: 

45-1 = kun urbonomo Perpignan R.P. 

a = kun hora indiko 

b = sen hora indiko 

45-2 = kun "P.P.” anstataŭ urbnomo 

a = kun hora indiko 

b = sen hora indiko 

”P.P.”-stampoj kaj la stampoj sen hora indiko, kiuj anstataŭe montras steleton, 
estas malpli ofte troveblaj. Tion kompreneble ne kulpas la esperantistoj lokaj 
sed nur la poŝto. Dum longtempa uzado de stampilo povas aperi tiaj diferencoj. 
Ni tamen esperu, ke nia Amouroux, kiu ja loĝas surloke, sukcesis akiri sufiĉan 
kvanton por niaj klubaj geamikoj. 


ESPERA MO 
.ONGRES NATIONAL 
PERPI6NAN JUiN 1931 

f r ^IGN VN' R P. u r - p 1 






Forgesita FRA 45 

Nur ĉi-momente mi rimarkis, ke ni forgesis tutsimple, fari notojn pri la franca 
stampo de 31 Mars 1979 el Cerny. Fotokopion ni tamen aperigis en ia n-ro 49. 

Tiu stampo havas la francan tekston 

CONGRES PARIS ILE de FRANCE kaj ESPERANTO PHILATELIE 

Pri kia kongreso temas kaj kio tie okazis, pri tio min ne antingis informoj. 

Tute sambildan stampon ankaŭ kun la sama teksto mi nun ricevis de amiko 
Legris, sed ĝi havas la daton de 14 Mars 1981 kaj venas el DRAVEIL. strange 
tamen, ke tiu urbo portas saman poŝtan kodnumeron, nome 91, kiel urbo 
CERNY. 

Mi petas niaj francajn amikojn, klarigi la aferon. Laŭ mia opinio temas pri reuzo 
en (au ne?) alia urbo, kaj ni devus doni al ĝi subnumeron, kiel ni tion jam 
praktikis ekz. ĉe la polaj stampoj. 

Doekz.: FRA 45-1 = Cerny (91) 313.79 
FRA45-2 = Draveil (91) 14.3.81 




XX Jubilea Pola Esperanto Kongreso 

kunvenis en Katovvice de 3-5.4.1981 kaj poŝtejo Katovvice 2 la 4an de aprilo 
stampis per memoriga stampo kun la pola teksto 

OGOLNOPOLSKl KONGRES ESPERANTYSTOW 
La bildo en la stampo montras E-stelon, rom-ciferan XX kaj iujn ŝtonojn. 

Mi ricevis la stampon sur memoriga koverto, kiu montras minejan lifto-turon 
kun verdstela supro kaj esperantlingva teksto pri la kongreso. 

Dankon al nia kluba amiko Kosieniak, kiu sendis informon pri la nova pola 
stampo. (PO 122) 

Nova reko-marko 

”XX Ogolnopolski Kongres Esperantovv Katovvice” estas la teksto sur nova 
poŝta reko-marko. La mia havas la surpresitan numeron 000574. 

Pro tiu ĉi informo ni dankas.same al Kosreniak. 

HU numero 77 

JUNULARA ESPERANTO RENKONTIĜO - Szombafhely, 1981.IV.4 tekstas tiu 
nova hungara stampo. La stampomezon okupas iu nedifinebla grafika artpro- 
dukto, super ĝi E-stelo T eĉ kun ”E”. Hazarde mi scias, ke la urbonomon oni 
prononcas ”Sombathej , \ Detalojn mi bedaŭrinde ne ricevis, tial eblas prezenti 
nur niidan fakton ĉi tie. Ni devas danki al nia kara kiuba amiko Fekete, kiu el la 
centro de Budapesto sendis ĉi informon. Kiel kuriozaĵon ni tamen citu ĉiloke, ke 
li loĝas en la plej mallonga strato de la hungara ĉefurbo. En tiu strato ekzistas 
sote unu domo-numero. 

ltala nepoŝta el Kavalkaselle 

Ekzistas italaj stampoj, kiuj aspektas plene poŝtaj, sed ne estas. Ili tekstas: 
37010 Kavalkaselle (VR) Italio, Esperantujo kaj havas daton (mia 15.12.79). La 
sama eldonanto ankaŭ aperigis markojn, pri kiuj jam ni foje parolis. 

BRA 32! 

Bildon pri ĝi vi jam povis trovi en nia n-ro 52, p.2. Temas pri memoriga brazila 
stampo kun la teksto ”15 jarojn Esperanto per la Radio-Klubo”. 

Havebla tiu stampo estas pere de nia stampo-banko, kiel ankaŭ preskaŭ ĉiuj 
aliaj menciitaj en tiu ĉi informilo. 

Informis pri ĝi ia E-klubo de Sorokaba. 

BRA 34 

certe aperos dum la UK en Brasilia. En la E-gazetaro oni ja momente sufiĉe 
tamburas pri nova marko, sed detaloj ne estis haveblaj. Ni do trankviie atendu, 
ĉu io aperos. 

Brasilia-veturantoj! 

Tiuj niaj klubaj geamikoj, kiuj partoprenos tiun UK, bonvolu surloke kontrolu, 
kaj poste informu!, kio aperos nova en la Esperanto-filatelio. Interesa estas i.a. 
eldontago, ĉu FDC, kiuj stampoj (FDC-stampoj k kongres-stampoj), kiom da 
markoj en tutfolio, ĉu surmarĝenaj notoj ekzistas, eble eĉ ekzistas tutaĵoj, 
rekomarkoj, diversaj stampokoloroj, ĉu poŝtaj klientoj mem stampas, en kiuj 
tagoj funkciis kongresa poŝtejo ktp. Cetere ni mendis kunvenejon por ELF- 
AREK-kunveno en la kongreso, sed ankoraŭ ne havas gvidanton por la kunve- 
no. Niaj klubanoj bonvolu surloke interkonsentu pri kunvena gvidanto, kiu iom 
direktu la aferon. 

Pluvo en afrankstampa rubriko 

AS 8-3 el Paderborn 

Nia amiko Richard Hirsch bonvolis sendi al la redaktoro ekzempleron de tiu 
afrankstampo, kiu lau lokigo de la unuopaj partoj ŝanĝis la poziciojn; maldek- 
stre nun la tekstoparto, meze la datstampo kun nova poŝtkoda numero (4790 
anstatau 479) kaj dekstre la valorstampo. 

AS 15 el Zeist 

VVerner Simon afable disponigis al !a redaktoro koverton de la "BISSCHOPPE- 
LIJKE VASTENAKTIE NEDERLAND”, Zamenhoflaan 17, Zeist, Pays-Bas kun 
afrankstampo. Maldekstre la tekstoparto ”VASTENAKTIE SAMEN BOUVVEN”, 
meze la datstampo kun indiko pri Zamenhoflaan 17 en Zeist, dekstre la valor- 
stampo kun la numero de la maŝino FR 15883. 

AS 17 ei Utrecht 

Sinjoro VVerner Simon ankaŭ informis pri tiu nova afrankstampo. Dekstre la 
valorstampo kun la numero FR 17731, meze la datstampo (26.IV.73) el Utrecht 
kaj maldekstre la noto ' RADAR bv - Zamenhofdreef 65a”. Tiu afrankstampo ne 
plu funkcias kaj estas malfacile trovi ĝin. 

AS 21 (?) el Zeist 

Nia kluba amiko Simon sendis al la redaktoro fotokopion pri strangeforma 
afrankstampo. Tiu stampo havas nur du pecojn: dekstre la valorstampo kun la 
numero P.B. 3286, indiko ”060 Nederland” kaj noto pri la tarifo, maldekstre 
lokas la datstampo; en arkoforma supro la urbonomo ZEIST, sub ĝi la dato 
(19.6.80) kaj sube la noto ”Zamenhoflaan 12". 

AS 22 el Antvverpen 

Pri ĝi mi mem eksciis per ricevo de koverto kun maja numero de la revuo 
esperanto. Sur ĝi troviĝis tiu por ni nova afrankstampo. Maldekstre la teksto- 
parto 'ESPERANTO CENTRUM Arsenalstraat 5, B 2000 Antvverpen”, en la mezo 
la datstampo (6.5.81) kaj dekstre la valorstampo kun la indiko pri la numero de 
la maŝino F 3640. 

Nekonita argentina ms 

Jam en la 2-a suplemento vi eble rimarkis noton pri ARG 5. Nur nun ni pri ĝi 
eksciis, 8 jarojn post ĝia uzado kaj ĝis nun nur unu ekzemplero troviĝas ĉe ni. 
Feliĉe mi ricevis de la posedanto fotokopion kaj sekve povas ĝin priskribi por vi, 
kaj povis ĝin katalogi. 

Temas pri t.n. senfina maŝinstampo, kiu disponas pri du diversaj tekstopartoj: 
NGRESO . JUVENIL DE . 

ARGENTINO ESPERANTO 

La ds (datstampo) estas el Rosario, 1a S. Fe, la dato ne legebla. 

Pri la stampo de Rosario 1941 

En nia informilo nro 49 vi vidis fotokopion pri ĝi, kiun disponigis al mi amiko 
Vana. Nun mi disponas pri fotokopio de tuta koverto kaj povas detaligi la 
aferon. 

Unue necesas korekti la tekston: INTERAMERIKO FILATELIKA EKSPOZICIO 
E.F.I.R. (Tio ne estas korekta Esperanto, sed tiel la teksto aperas en la stampo). 
EFIR signifas laŭ bone legebla ”Caquet”-stampo: EXP0SIC10N FILATELICA 
INTERAMERICANA DE ROSARIO 1941. Dua triangula stampo tekstas: PRIME- 
RA CONENCION - FILATELICA ARGENTINA - ROSARIO 1941. 

Sur la poŝtmarkoj aperis pliaj tri (!) diversaj stampoj: 

1. okulfrape oficiala poŝta datstampo de 6.JUL.41 18 kun la teksto EXP. FILA- 
TELICAINTERAMER ~ ARGENTINA - ROSARIO 

2. EFIR-stampo (kiel en nro 49) (kun Esperantoteksto) 

3. EFIR-stampo en argentina (?) lingvo kun supre jam notita teksto. Anstatau 
stelon ĝi montras mapon. 

Ambau EFIR-stampoj montras daton ”6.JULIO 41” 

Mi persone dubas pri la ”poŝteco” de ambau EFIR-stampoj kaj supozas, ke 
temas pri memorigaj stampoj de la ekspozicia estraro. Eble ekzistas filatelaj 
gazetoj el lajaro 1941, kiuj informas pri latuta afero, kiu tion povus kontroli? 

Novaj E-pk ei GDR 

IFER81 

Poŝtkarto kun nominalo de 10 pfenigoj 
Verda surpreso kun la emblemo de IFER 
Eldonita en Leipzig 

Ludwig Renn 

Poŝtkarto kun nominalo de 10 pfenigoj 

verda surpreso kun autografo de Renn el la hispana milito kaj klarigo, ke Renn 
estis 1-a prezidanto de IAREV 

Eldonita en Karl-Marx-Stadt okaze de 'Tagoj de Kulturligo” 

3-a E-Konferenco 

Poŝtkarto kun nominalo de 10 pfenigoj 

verda surpreso kun la emblemo de la konferenco 

Eldonita en Karl-Marx-Stadt okaxe de la konferenco 

Esperanto-Asocio en Kulturligo de GDR 

Poŝtkarto kun nominalo de 10 pfenigoj 
Nigra/verda/ruĝa surpreso kun supra teksto k verda stelo 
Eldonita de la Centra Estraro 

La E-pk de GDR jam en filatela tutaĵkatalogo! 

La tutrespublika filatela gazeto en GDR ”Sammler-Express” en numero 3/81 
aperigis suplementon por katalogo de tutaĵoj. En kategorio C ni trovis i.a. la pk 
pri Bacon kaj Kalocsay. 

Ne nur la E-filatelistoj koleras 

Pro la subita inundo de la GDR-E-pk komencis kvereli ankaŭ la tutaĵ-filateiistoj 
en FDR, kiuj estis devigataj, preni ciujn E-pk pro esti kompleta en sia kolekto, 
Cetere ankaŭ mi strabokule sekvas la evoluon de tiu inundo, ĉar ankaŭ deziras 
esti kompleta. La Filatelista Asocio de GDR petis la E-A- de GDR, bremsi tiun 
evoluon, certe tio okazos. Por ni E-filateiistoj tarnen tiu "inundo” ne estas 
probtemo, ĉar preskaŭ ĉiuj niaj kiubaj geamikoj automate ricevas tiujn E-pk 
kune kun la novaj stampoj. 


Aliaj pk kaj kovertoj 

Kongreso de Sveda Esperanto 
3-a E-konferenco en GDR 
3-a E-konferenco en GDR 
20-a Pola E-kongreso 
23-a Kataluna E-renkontiĝo 
S E F T 

Handikapita Jaro 1981 
E-poŝtmarkoj 


Federacio 1981 (karto) 

(koverto kun ruĝa alpreso) 
(koverto kun verda alpreso) 
(koverto kun verda alpreso) 
(bildkarto kolora) 

(karto kun verda alpreso) 
(karto kun kolora alpreso) 
(karto kolora kun 31 E-pm) 
eldonita de membro Lefebre 


Glumarkoj 

Nia glumark-fakulo obstine silentas al la redaktoro, la kialo ne estas konata al 
mi. Jen kelkaj novaj glumarkoj, kiuj a! mi konatiĝis: 

IFER81 

- verda sur blanka 

- verda sur arĝenta 

3-a E-konferenco en GDR 

folieto kun 3 glumarkoj (vidu en n-ro 52, p. 11) 

Sveda E-Kongreso 1980 
Sveda E-Kongreso 1981 


Insignoj 

3-a E-konferenco en GDR 

verda insigno kaj ruĝa insigno kun KarMVIarx-inonumento 
Bulgario 1300 
trikolora, metala insigno 

Sendube ekzistas multe pli, sed informoj ne atingis nin. Tamen en nia klubo 
membras pluraj insigno-kolektantoj, eĉ ili silentas. Eĉ iam ekzistis iu klubo 
"KKEF’, kiu ŝajne ne plu ekzistas. Jam pli ol jaro "KKEI” silentas. 

Demando pri tutaĵkatalogo 

”Mi deziras scii, ĉu kaj kiam aperos la promesita katalogo de Esperanto-tutajoj” 
demandas amiko Pignatelli kaj multaj aliaj klubaj geamikoj. 

La manuskripton jam antaŭ pli ol jaro pretigis nia kluba amiko Vladimir Vana, eĉ 
kun fotoj, kaj sendis ĝin al s-ano Vladimir Hasala, kiu promesis, aperigi ĝin. Ni 
ne konas la kaŭzon, kial nenio sin movis en tiu afero, sed tamen esperas ke 
baldaŭ s-ro Hasala realigos tiun promeson. Li ja dum multaj jaroj akurate gvidis 
la sekcion de ĉehoslovakaj E-filatelistoj. 

”Mi deziras scii la ekzaktan daton pri la apero de la diversaj E-pk, listigitaj en la 
Burmeister-katalogo”. 

La eldontagoj al ni ne estas konataj, sendube la promesita tutajkatalogo enha- 
vos tiujn informojn. 


Anoncetoj: 

Deziras aĉeti poŝtmarkojn Bavario 1911, renversitan 8 sur soveta Popov, sendentan 
Zamenhof de SU kun kaj sen filigrano. Povas pagi per 300-dinara de Jugoslavio aŭ per 
dolaroj. 

Frederick Nietert, 2550 15th, Douglas, AZ 85607 USA 

Biblio-Revuo-afrankstampon sendas I.A.B.O., 1-48100 Ravenna, Piazza Duomo, 4 kontrau 
1 IRK 

La du pm de 10-a brazila E-kgr serĉas P. Thaey. Povas rekompenci per ĉiulandaj pm. 
Serĉas ankaŭ aliajn esperantajojn. 

Antonio Denes, H-5900 Oroshaza, Str. Veres Jozsef 27 kolektas kaj interŝanĝas glumar- 
kojn. (Bonvolu informi redaktoron pri viaj novakiritaj glm!) 

Koran bonvenon! 

Piere Thaey, Pieter Reypenslei 47, B 2510 Mortsef, Belgio 

Kolektas: Neuzitajn pm-seriojn pri naturprotektado, naciaj parkoj, fosilioj, kavernaj 
pentraĵoj kaj Esperanto-filatelaĵojn. Deziras interŝanĝi (ricevi) E-filatelaĵojn, povas sendi 
pm-seriojn el Jatuta mondo. Ne posedas duoblaĵojn de E-stampoj. 

Salvador Raymundo, Cx. P. - 11032 Batel 

80.000 Curitiba - Parana, Brazifo 

Kolektas: Esperanto-filatelaĵojn 

Marco Hugo Pedraz, Menorca 1-12, Lugo, Hispanio 

Koiektas: Poŝtmarkojn, stampojn ktp. Ne skribis detalojn. 

Eluizio Bueno Rodrigues, Cx. P. 168, 18.100 Sorocaba- SP. Brazilo 
Kolektas: Esperanto-filatelaĵojn kaj skoltajn filatelaĵojn. 

Informis pri nova adreso: 

Francesco Pignatelli, C.P. 568, 1-35100 Padova 
Kolektas E-filatelaĵojn inkl. de tutajoj. 


Pri nia membrostato 

3.4.1981 estis registritaj 115 membroj en 32 landoj. Je tiu dato mankis kotizoj 
por 1981 de 33 membroj. 

A// pefas pardonon pro /a malfruiĝo de la informilo, sed fakte estas kaŭzoj, kiujn 
ni ne povis regi, interalie la altigo de svedaj afrankreguloj. 

Kluba informilo de ELF-AREK 

Esperanto Ligo Filatelista 

Amika Rondo de Esperantaj-Kolektantoj 

Redaktoro 

Rudolf Burmeister, DDR 9047 Karl-Marx-Stadt, W.-Firl-Str. 30 

Prezidanto 

Ivar Paulsson, S-171 33 Solna, Algatan 3. Poŝtkonto: 51 57 85-4 

Stampobanko 

Werner Heimlich, D-304 Soltau, Frobelstr. 4 

Kotizo por 1981 

15 validaj IRK, (maldekstre stampotajH) aŭ 36 svedaj kronoj. Prefere sendu la 
monon al I. Paulsson. 

